CELEX: 32005D0438
Language: sk
Date: 2005-06-10 00:00:00
Title: 2005/438/ES: Rozhodnutie Komisie z 10. júna 2005, ktorým sa mení a dopĺňa príloha II k smernici Európskeho parlamentu a Rady 2000/53/ES o vozidlách po dobe životnosti [oznámené pod číslom K(2005) 1707]   (Text s významom pre EHP)

15.6.2005   
            
            
               SK
            
            
               Úradný vestník Európskej únie
            
            
               L 152/19
            
         
      ROZHODNUTIE KOMISIE
   
   z 10. júna 2005,
   ktorým sa mení a dopĺňa príloha II k smernici Európskeho parlamentu a Rady 2000/53/ES o vozidlách po dobe životnosti
   [oznámené pod číslom K(2005) 1707]
   (Text s významom pre EHP)
   (2005/438/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2000/53/ES z 18. septembra 2000 o vozidlách po dobe životnosti (1), a najmä na jej článok 4 ods. 2 písm. a),
   keďže:
   
               (1)
            
            
               Článkom 4 ods. 2 písm. a) smernice 2000/53/ES sa zakazuje používanie olova, ortuti, kadmia alebo hexavalentného chrómu v materiáloch a súčiastkach vozidiel uvedených na trh po 1. júli 2003, okrem prípadov uvedených v prílohe II k tejto smernici, za podmienok v nej stanovených.
            
         
               (2)
            
            
               Vzhľadom na to, že opätovné použitie, renovácia a predĺženie životnosti výrobkov je prospešné, je potrebné, aby na opravu vozidiel, ktoré už boli uvedené na trh k 1. júlu 2003, boli k dispozícii náhradné diely. Používanie olova, ortuti, kadmia alebo hexavalentného chrómu v náhradných dieloch uvedených na trh po 1. júli 2003 na opravu takýchto vozidiel by sa však malo tolerovať.
            
         
               (3)
            
            
               Smernica 2000/53/ES by sa preto mala zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom výboru zriadeného článkom 18 smernice Rady 75/442/EHS (2),
            
         PRIJALA TOTO ROZHODNUTIE:
   Článok 1
   V prílohe II k smernici 2000/53/ES sa piata zarážka v „Poznámkach“ nahrádza takto:
   
               „—
            
            
               náhradné diely uvedené na trh po 1. júli 2003, ktoré sa používajú pre vozidlá uvedené na trh pred 1. júlom 2003, sa vynímajú z ustanovení článku 4 ods. 2 písm. a) (3).
            
         Článok 2
   Toto rozhodnutie je určené členským štátom.
   
      V Bruseli 10. júna 2005
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 269, 21.10.2000, s. 34. Smernica naposledy zmenená a doplnená rozhodnutím Komisie 2005/63/ES (Ú. v. EÚ L 25, 28.1.2005, s. 73).
   
      (2)  Ú. v. ES L 194, 25.7.1975, s. 39. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (3)  Toto ustanovenie sa nevzťahuje na závažia na vyvažovanie kolies, uhlíkové kefky pre elektromotory a brzdové obloženie, pretože tieto súčiastky upravujú osobitné položky.“